open-index/open-wikipedia-markdown huggingface dataset:
პრიბინა

[250px|მინიატიურა|პრიბინას ქანდაკება [ნიტრაში. ]]
**პრიბინა** (Pribina, Privina, Priuuinna, დ. სავარაუდოდ 805  — გ. 21 მარტი, 860) — ნიტრის სამთავროს პირველი დოკუმენტალურად დადასტურებული მთავარი (825–833), ბლატენის სამთავროს პირველი მთავარი (840–860).

პრიბინას მმართველობის პერიოდში ნიტრაში დაარსდა პირველი ქრისტიანული ეკლესია. თუმცა ამ დროისთვის თავად პრიბინა არ ყოფილა ქრისტიანი.

833 წელს პრიბინა ნიტრიდან გააძევა დიდი მორავიის თავადმა მოიმირ I-მა და თავი შეაფარა ფრანკებს. აღმოსავლეთ ფრანკთა მეფემ ლუდვიგ II გერმანელმა მონათლა იგი და უბოძა ბალატონის მიმდებარე ტერიტორიები. პრიბინამ ტბის ტერიტორიაზე ააშენა ქალაქი ბლატნოგრადი, ბლატენის სამთავროს მომავალი დედაქალაქი.

პრიბინა გარდაიცვალა 860 წლის 21 მარტს დიდი მორავიის მთავარ როსტისლავთან ბრძოლის დროს. მისი გარდაცვალების შემდეგ ბლატენის მთავარი გახდა, მისი შვილი კოცელი.

 
 

კატეგორია:სლოვაკეთის მმართველები
კატეგორია:დაბადებული  805
კატეგორია:გარდაცვლილი  21 მარტი
კატეგორია:გარდაცვლილი  860
წმინდა გიორგის ლენტი

**წმინდა გიორგის ლენტი** () — რუსული მილიტარისტული სიმბოლო. ლენტის ფერებია შავი და ნარინჯისფერი. საბჭოთა პერიოდში ის ოფიციალურად არ გამოიყენებოდა. თანამედროვე რუსეთში მას ხშირად იყენებენ, როგორც კრემლის მიმართ ლოიალობის სიმბოლოს.

## რესურსები ინტერნეტში
* 
* А. Полевой. Широкие Георгиевские ленты на знамена и штандарты. 
* "Символ империи" ИСТОРИЧЕСКАЯ ПРАВДА 

კატეგორია:რუსეთის ეროვნული სიმბოლოები
კოცელი

200px|მინიატიურა|კოცელის ქანდაკება სერბეთის პარლამენტში
**კოცელი** (, ; დ. 833 — გ. 876) — ბლატენის სამთავროს მთავარი. პრიბინასა და მისი ბავარიელი ცოლის შვილი. დაარქვეს ბავარიული სახელი Gozil, რომელიც სლავურ ენაზე გამოითქმის, როგორც კოცელი. მამის გარდაცვალების შემდეგ 861 წელს გახდა ბლატენის მთავარი, მანამდე კი იყო ბლატენის სამთავროში შემავალი ბლატენის საგრაფოს გრაფი. 867 წელს ბლატნოგრადში მიიღო  კირილე და მეთოდე, რომლებმაც ქალაქში 50 მოსწავლე აიყვანეს. 

გარდაიცვალა ხორვატიაში ლაშქრობის დროს. მისი გარდაცვალების შემდეგ სამთავრო გადავიდა არნულფ კარინტიელის მმართველობაში.

## რესურსები ინტერნეტში
*Plattensee-Fürstentum zur Zeit von Kocel 
*Unter-Pannonien 870 (Karte)

კატეგორია:სლოვაკეთის მმართველები
არაგარსასი

**არაგარსასი** () — მუნიციპალიტეტი ბრაზილიაში, გოიასის შტატში; მდებარეობს ზღვის დონიდან 310 მეტრზე. მიეკუთვნება გოიასის შტატის ჩრდილო-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ არაგარსასის შემადგენლობაში.

2010 წლის მონაცემებით, მოსახლეობა 18 305 ადამიანს შეადგენდა, მოსახლეობის სიმჭიდროვე 27,61 კმ²-ზე. ფართობი 662 901 კმ²-ია.

## იხილეთ აგრეთვე
* გოიასი
* ბრაზილიის შტატები

## რესურსები ინტერნეტში
*ბრაზილიის 2010 წლის აღწერის მონაცემები გოიასის შტატში 
**Ranking decrescente do IDH-M dos municípios do Brasil* 

კატეგორია:გოიასის შტატის მუნიციპალიტეტები
ვლადიმირ მეჩიარი

**ვლადიმირ მეჩიარი** (; 26 ივლისი, 1942,  ზვოლენი, სლოვაკეთი) — სლოვაკი პოლიტიკური და სახელმწიფო მოღვაწე. დაასრულა ბრატისლავის კომენსკის უნივერსიტეტის იურიდიული ფაკულტეტი. 1990 წელს აირჩიეს ჩეხოსლოვაკიის ფედერალური კრების დეპუტატად. სახალხო პარტიის - მოძრაობა დემოკრატიული სლოვაკეთისათვის ლიდერი.  1990-1998 წლებში ოთხჯერ ეკავა პრემიერ-მინისტრის თანამდებობა, ორჯერ (1993 და 1998 წწ.) იყო პრეზიდენტის მოვალეობის შემსრულებელი.

1999 და 2004 წლებში იყო პრეზიდენტობის კანდიდატი, თუმცა ორივეჯერ დამარცხდა მეორე ტურში, ჯერ რუდოლფ შუსტერთან, ხოლო შემდეგ ივან გაშპაროვიჩთან. 

## რესურსები ინტერნეტში
* ოფიციალური ბიოგრაფია

კატეგორია:სლოვაკეთის პრემიერ-მინისტრები
კატეგორია:დაბადებული 1942
კატეგორია:ცოცხალი ადამიანები
გულგრილი ლუკი (ფილმი)

**გულგრილი ლუკი** () — 1967 წლის ამერიკული დრამატული ფილმი ციხის ცხოვრების შესახებ. ფილმი დაფუძნებულია ამავე სახელწოდების რომანზე. ჯონ კენედიმ მიიღო ოსკარი საუკეთესო მსახიობი კაცისთვის მეორეხარისხოვან როლში.

## სიუჟეტი
ერთ ღამეს ლუკი დათვრა და გართობა გადაწყვიტა. მან ავტოსადგომზე ჩასაყრელი ავტომატები სახრახნისით მოხსნა, რისთვისაც დაიჭირეს და ორი წლის განმავლობაში, ამერიკის სამხრეთის შტატების გზებზე იძულებითი სამუშაო მიუსაჯეს.

## როლებში
*პოლ ნიუმენი - ლუკ ჯექსონი 
*ჯორჯ კენედი - დრეგლაინი 
*სტროზერ მარტინი - კაპიტანი
*დენის ჰოპერი - ბაბალუგატსი
*ჯ.დ კენონი - წითელი საზოგადოება 
*ლუ ანტონიო - კოკო
*რობერტ დრივასი - სტივი

## რესურსები ინტერნეტში
* 
* 
* 
* 

კატეგორია:1967 წლის ფილმები
კატეგორია:ინგლისურენოვანი ფილმები
კატეგორია:ფილმები ციხის შესახებ
კატეგორია:Warner Bros.-ის ფილმები
კატეგორია:ამერიკული ფილმები
კატეგორია:რომანებზე დაფუძნებული ფილმები
ზაგრების საერთაშორისო აეროპორტი

**ზაგრების საერთაშორისო აეროპორტი** (IATA: **ZAG**, ICAO: **LDZA**) (), აგრეთვე ცნობილი როგორც **პლესოს აეროპორტი** — საერთაშორისო აეროპორტი ხორვატიაში. მდებარეობს ცენტრალური რკინიგზის სადგურიდან 10 კმ-ში. 2014 წელს გატარებულ მგზავრთა რაოდენობამ 2 430 971 კაცი შეადგინა.

აეროპორტი აგრეთვე ხორვატიის სამხედრო-საჰაერო ძალების 91-ე ბაზირების ადგილს წარმოადგენს, რომლის შემადგენლობაშიცაა გამანადგურებელი მიგ-21, სატრანსპორტო თვითმფრინავი ან-32 და ვერტმფრენი მი-171Ш.

## რესურსები ინტერნეტში
* ოფიციალური საიტი

## სქოლიო
კატეგორია:ხორვატიის აეროპორტები
კატეგორია:საერთაშორისო აეროპორტები
ლეჟის ლიგა

მინიატიურა
**ლეჟის ლიგა** — ალბანეთის თავადების სამხედრო-პოლიტიკური გაერთიანება. ლიგა მოქმედებდა 1444-1451 წლებში. დაარსდა ქალაქ ლეჟაში სკანდერბეგის ინიციატივით. ლიგის მთავარი დანიშნულება იყო ბრძოლა ოსმალი დამპყრობლების წინააღმდეგ. 

ლიგას ჰქონდა ფულადი ფონდი, ჰყავდა საკუთარი არმია, რომელსაც სკანდერბეგი ხელმძღვანელობდა. 

1451 წელს ლეჟის ლიგა დაიშალა. ერთ-ერთი მიზეზი იყო თავადების უკმაყოფილება სკანდერბეგის გაძლიერების გამო. ახალი გაერთიანების მცდელობას ხელი შეუშალა 1468 წელს სკანდერბეგის გარდაცვალებამ.

## ლიტერატურა
*
* 
*
*

კატეგორია:ალბანეთის ისტორია
დირაქიონის ბრძოლა

**დირაქიონის ბრძოლა** — ბრძოლა ბიზანტიელებსა და ნორმანებს შორის. გაიმართა 1081 წლის 18 ოქტომბერს, თანამედროვე ალბანეთის ქალაქ დურესთან ახლოს. ბიზანტიელებს ხელმძღვანელობდა ალექსი I კომნენოსი, ხოლო ნორმანებს რობერტ გუისკარი. ბრძოლა დასრულდა ნორმანების გამარჯვებით.

ამ გამარჯვების შემდეგ ნორმანების მეთაურმა რობერტ გუისკარმა 1082 წლის თებერვალში აიღო დირაქიონი, დაიპყრო მთელი მაკედონია და თესალია. რობერტ გუისკარმა მიატოვა საბერძნეთი და გაეშურა რომის პაპის დასახმარებლად, რომლის სამფლობელოსაც თავს დაესხა საღვთო რომის იმპერია. ჯარებს სათავეში ჩაუდგა ბოემონდ I, რომელმაც რამდენიმეჯერ დაამარცხა ალექსი კომნენოსი, თუმცა საერთო ჯამში იგი დამარცხდა ქალაქ ლარისასთან ახლოს.

ნორმანებმა იტალიაში დაბრუნების გამო დაკარგეს ყველა დაპყრობილი ტერიტორია. ბიზანტიამ შეძლო დაკარგული ტერიტორიების დაბრუნება.

## ლიტერატურა
* Anna Comnena (translated by E. R. A. Sewter). *The Alexiad*. London: Penguin Books, 1996, ISBN 0-14-044215-4.
*
*
*

კატეგორია:ალბანეთის ისტორია
კატეგორია:ბიზანტიის ბრძოლები
ვაზგენ სარქისიანი

**ვაზგენ სარქისიანი** (, დ. 5 მარტი, 1959, არარატი — გ. 27 ოქტომბერი, 1999, ერევანი) — სომხეთის პოლიტიკური და სამხედრო მოღვაწე, მწერალი. დაიღუპა სომხეთის პარლამენტში განხორციელებული ტერაქტის დროს.  წიგნებისა და პუბლიკაციური ნაშრომების ავტორი. ორჯერ ეკავა სომხეთის თავდაცვის მინისტრის თანამდებობა (1991–1992 და 1995–1999 წლებში). 1999 წლის ივნის-ოქტომბერში კი ქვეყნის პრემიერ-მინისტრი იყო.

## რესურსები ინტერნეტში
* ბიოგრაფია

კატეგორია:სომხეთის პრემიერ-მინისტრები
კატეგორია:დაბადებული  5 მარტი
კატეგორია:დაბადებული 1959
კატეგორია:გარდაცვლილი 27 ოქტომბერი
კატეგორია:გარდაცვლილი 1999
კატეგორია:სომხეთის თავდაცვის მინისტრები
ფავსტოს ბუზანდი

**ფავსტოს ბუზანდი** () —  V საუკუნის სომეხი ისტორიკოსი, ტრადიციულად მიაწერენ ისტორიულ-ეპიკური ნაწარმოების „სომხეთის ისტორიის“ ავტორობას. იგი აღწერს მოვლენებს ძვ. წ. 387 წლამდე.

მისი ნაშრომი შედგება 6 წიგნისაგან, რომელთაგან პირველი ორი არ შემორჩენილა. პირველად მისი „სომხეთის ისტორია“ გამოქვეყნდა 1730 წელს სტამბოლში, შემდეგ გამოიცა ვენაში (1832, 1889 და 1933 წწ.), პეტერბურგში (1883 წ.) და თბილისში (1912 წ.). თხზულება თარგმნილია ფრანგულ, გერმანულ და რუსულ ენებზე.

## რესურსები ინტერნეტში
* 
* История Армении Фавстоса Бузанда. Пер. с др.-арм. и коммент. М. А. Геворгяна. Под ред. С. Т. Еремяна. Вступит, ст. Л. С. Хачикяна. Ер., 1953.

კატეგორია:სომეხი ისტორიკოსები
მატარებლები განსაკუთრებული მეთვალყურეობის ქვეშ

**მატარებლები განსაკუთრებული მეთვალყურეობის ქვეშ** () — 1966 წლის ჩეხური დრამატული ფილმი. ფილმი დაფუძნებულია ამავე სახელწოდების რომანზე. ფილმმა მიიღო ოსკარი საუკეთესო უცხოენოვანი ფილმისთვის.

## სიუჟეტი
ახალგაზრდა მილოშ ჰრნა მიჰყვება მამის კვალს და გახდება რკინიგზის მუშაკი. მილოში რკინიგზის სადგურში სწავლობს მუშაობას და აქვს პირველი რომანი ქალთან. მილოში სოფლის რკინიგზის სადგურზე მუშაობს გერმანული ოკუპაციის დროს.

## როლებში
*ვაცლავ ნეკარი - მილოშ ჰრნა
*ვლასტიმილ ბროდსკი - ზედნიჩეკი
*იოსიფ სომრი - ჰუბიჩკა
*ვლადიმირ ვალენტა - სადგურის უფროსი

## რესურსები ინტერნეტში
* 
* 

კატეგორია:1966 წლის ფილმები
კატეგორია:ჩეხურენოვანი ფილმები
კატეგორია:ფილმები მეორე მსოფლიო ომის შესახებ
კატეგორია:შავ-თეთრი ფილმები
კატეგორია:ჩეხური ფილმები
კატეგორია:რომანებზე დაფუძნებული ფილმები
იტაპირაპუანი

**იტაპირაპუანი** () — მუნიციპალიტეტი ბრაზილიაში, გოიასის შტატში; მდებარეობს ზღვის დონიდან 348 მეტრზე. მიეკუთვნება გოიასის შტატის ჩრდილო-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ რიუ-ვერმელიუს შემადგენლობაში.

2010 წლის მონაცემებით, მოსახლეობა 7 835 ადამიანს შეადგენდა, მოსახლეობის სიმჭიდროვე 3,83 კმ²-ზე. ფართობი 2 043 კმ²-ია.

## იხილეთ აგრეთვე
* გოიასი
* ბრაზილიის შტატები

## რესურსები ინტერნეტში
*ბრაზილიის 2010 წლის აღწერის მონაცემები გოიასის შტატში 
**Ranking decrescente do IDH-M dos municípios do Brasil* 

კატეგორია:გოიასის შტატის მუნიციპალიტეტები
ლევონ II

**ლევონ II** (, ; კორონაციის შემდეგ ეწოდა **ლევონ I**; დ. 1150 — გ. 1219) — კილიკიის სომეხთა სამეფოს პირველი მეფე. განეკუთვნება რუბენიდების დინასტიას. ქვეყანას მართავდა 1187-1219 წლებში. მისი მმართველობა დაემთხვა ფრიდრიხ I ბარბაროსას მიერ ორგანიზებული მესამე ჯვაროსნული ლაშქრობის ეპოქას. 

ლევონ II-ის მმართველობის პერიოდში კილიკიის სამეფომ ეკონომიკურ და კულტურულ აღმავლობას მიაღწია.

## რესურსები ინტერნეტში
*Greeks, Crusaders and Moslems — Rise of Leon II

კატეგორია:კილიკიის სომეხთა სამეფოს მეფეები
კატეგორია:დაბადებული 1150
კატეგორია:გარდაცვლილი 1219
Nokia Lumia 625

**Nokia Lumia 625** — Nokia-ს მიერ წარმოებული სმარტფონი, რომელიც მუშაობს ოპერაციულ სისტემა Windows Phone 8-ზე. მას გააჩნია 4.7 დუიმიანი IPS LCD WVGA (480x800) ეკრანი და 4G მხარდაჭერა. მისი წარდგენა 2013 წლის 23 ივლისს მოხდა. სმარტფონს შეუძლია სისტემის ბოლო Windows Phone 8.1 და „Cyan“ (ზოგიერთი ფუნქციის გამოკლებით) განახლებების მიღება. მისი შტრიხები აღებულია Nokia Lumia 1520, Lumia 1020 და Lumia 925-დან.

## გამოშვება
მისი ფასი ევროპაში 220 ევრო ან 200 გირვანქა სტერლინგი იქნება. სექტემბრიდან მოყოლებული თავდაპირველად ის 300-350 აშშ დოლარად იქნა გამოშვებული ჩინეთში, ევროპაში, აზია-ოკეანეთში, აფრიკასა და ლათუნურ ამერიკაში.

## მახასიათებლები/ფუნქციები
მისი ფუნქციებია:
* 128 გბ-მდე გარე მეხსიერების მხარდაჭერა microSD ბარათით
* ფერის არჩევანი - შავი, თეთრი ნახევრადგამჭვირვალე ნარინჯისფერი შტრიხებით, მწვანე, ყვითელი
* კამერის აპლიკაციების ხელმოწერა - Smart Cam, Cinemagraph და Panorama
* FM რადიო

ბოლო პერიოდში გამოშვებულ სმარტფონებს შორის მას გააჩნია პიქსელების ყველაზე დაბალი სიმჭიდროვე, რადგან იგი სტანდარტულ (800×480) Windows Phone 8-ს იყენებს, მაგრამ დიდ ეკრანზე. ასე რომ ეკრანზე გამოსახულება მარალი სიმკვეთრით არ გამოირჩევა.

512მბ-იანი ოპერატიული მეხსიერება არ იძლევა მაღალი კლასის თამაშების გაშვების შესაძლებლობას, რაც ახალ მომხმარებლებს მასზე ცუდ შეხედულებას უქმნის.

## იხილეთ აგრეთვე
*Microsoft Lumia

## სქოლიო
კატეგორია:Windows Phone
კატეგორია:Nokia-ს მობილური ტელეფონები
Microsoft Lumia 435

**Microsoft Lumia 435** — Microsoft Mobile-ის მიერ წარმოებული მობილური ტელეფონი, რომლის წარდგენაც მოხდა 2015 წლის იანვარში. ამავე წლის მარტში Microsoft Mobile-მა გამოუშვა Microsoft Lumia 435-ის შედარებით დაბალფასიანი მოდელი Microsoft Lumia 430. ტელეფონის საერთო მასა 134.1 გრამია, ზომები 118.1 x 64.7 x 11.7 მმ. აღჭურვილია 2 მეგაპიქსელიანი, 1600 x 1200 გაფართოების მქონე ძირითადი კამერით და 0,3 მეგაპიქსელიანი ფრონტალური კამერით.

## Microsoft Lumia 430
2015 წლის მარტში კომპანიამ Microsoft Lumia 430 Dual SIM გამოუშვა, რომელიც შედარებით დაბალფასიანი მოდელია და აღჭურვილია ორი სიმ-ბარათით. ასევე ჩაშენებული აქვს Lumia Camera და მისი ოპერაციული სისტემა განახლებულია Windows 10-მდე. ეს კონკრეტული მოდელი გათვლილია აზია-ოკეანეთისა და აფრიკის ქვეყნებისთვის, მისი გაყიდვა 2015 წლის აპრილის ბოლოდან დაიწყო.

## იხილეთ აგრეთვე
*Microsoft Lumia
*Microsoft Lumia 532

## სქოლიო
კატეგორია:Windows Phone
ჩარლი (ფილმი)

***ჩარლი*** () — რალფ ნელსონის 1968 წლის ამერიკული ფილმი. ამ ფილმში შესრულებული როლისთვის კლიფ რობერტსონმა მიიღო ოსკარი საუკეთესო მსახიობი კაცისთვის.

## სიუჟეტი
ჩარლი გონებრივად ჩამორჩენილი ადამიანია. ის იბრძვის და ცდილობს გადარჩეს ამ სამყაროში. მისი მცდელობები წაიკითხოს, დაწეროს და ისწავლოს - უშედეგოა. ჩარლის მასწავლებელს, მის კინიანს ჩარლი მიჰყავს კლინიკაში, სადაც ის ექიმთა მეთვალყურეობის ქვეშ იქნება. კლინიკაში ჰყავთეალჯერნონი, საცდელი ვირთხა, რომელიც ადრე ჩამორჩენილი იყო და ოპერაციის შედეგად გამომჯობინდა, მისი ინტელექტი გაიზარდა და გამარჯვებული ხდება ხოლმე. კლინიკაში ჩარლის სახით პირველად ჰყავთ ადამიანი საცდელ სუბიექტად. ჩარლი თანდათან ხდება უფრო განათლებული და საბოლოოდ ნამდვილ გენიოსად იქცევა. საბოლოოდ ჩარლი ექსპერიმენტის შესახებ სიმართლეს შეიტყობს.

## როლებში
*კლიფ რობერტსონი - ჩარლი გორდონი
*კლერ ბლუმი - ელის კინიანი 
*ლილია სკალა - დოქტორი ანა სტრაუსი 
*რუთ უაიტი - მისის ეპლი 
*დიკ ვან პატენი - ბერტი  
*ლეონ ჯენი - დოქტორი რიჩარდ ნემური

## რესურსები ინტერნეტში
* 
* 
* 

კატეგორია:1968 წლის ფილმები
კატეგორია:ინგლისურენოვანი ფილმები
კატეგორია:ამერიკული ფილმები
კატეგორია:რომანებზე დაფუძნებული ფილმები
Windows Phone Store

**Windows Phone Store** — კორპორაცია Microsoft-ის მიერ Windows Phone-ისთვის შექმნილი ციფრული დისტრიბუციის პლატფორმა, რომელიც მომხმარებლებს აპლიკაციებით უზრუნველყოფს. Windows Phone Store-მა (თავდაპირველად Windows Phone Marketplace) მუშაობა Windows Phone 7-ის გამოსვლასთან ერთად, 2010 წლის 21 ოქტომბერს დაიწყო. ინტერნეტ-მაღაზია ხელმისაწვდომი იყო, როგორც Windows Phone-ით აღჭურვილი ტელეფონებით, ისე ბრაუზერის დახმარებით. 2012 წლის ივნისში კომპანიამ ოფიციალურად წარადგინა 100 000-ზე მეტი აპლიკაცია. 2014 წლის ნოემბრისთვის აპლიკაციათა საერთო რაოდენობა 340 000-მდე გაიზარდა.

## Windows Phone 7 SDK
Windows Phone 7-ის აპლიკაციები ძირითადად შექმნილია Silverlight-ის, XNA-სა და .NET Compact Framework-ის ბაზაზე. პროგრამულად ღია სპეციალური ტელეფონების გარდა, Windows Phone Store-ის აპლიკაციები ეშვება მხოლოდ Windows Phone 7-ის მქონე ტელეფონებზე, რომელთაც სპეციალური პროგრამული დასტური აქვს მიღებული Microsoft-ისგან და ხელმისაწვდომია ოფიციალურ საიტზე.

## რესურსები ინტერნეტში
* ოფიციალური საიტი

## სქოლიო
კატეგორია:Windows Phone
კატეგორია:Microsoft-ის პროგრამული უზრუნველყოფა
კატეგორია:მობილური პროგრამული უზრუნველყოფის დისტრიბუციის პლატფორმები
A1 (კვიპროსი)

thumb|right|200px|ავტომაგისტრალი A1
**A1** () — ავტომაგისტრალი კვიპროსში. ერთმანეთთან აკავშირებს დედაქალაქ ნიქოზიასა და საპორტო, სიდიდით მეორე ქალაქ ლიმასოლს. მარშრუტის საერთო სიგრძე 73 კილომეტრია და მთელ ამ მანძილზე არსად არაა ერთდონიანი კვეთა.

## რესურსები ინტერნეტში
* ავტომაგისტრალი A1 Google-ის რუკაზე

კატეგორია:ტრანსპორტი ევროპაში
A2 (კვიპროსი)

thumb|right|200px|ავტომაგისტრალი A2
**A2** () — ავტომაგისტრალი კვიპროსში. ერთმანეთთან აკავშირებს დედაქალაქ ნიქოზიასა და ქალაქ ლარნაკას. მარშრუტის საერთო სიგრძე 21 კილომეტრია და იგი უკავშირდება A1-სა და A3 მაგისტრალებს.

## რესურსები ინტერნეტში
* ავტომაგისტრალი A2 Google-ის რუკაზე

კატეგორია:ტრანსპორტი ევროპაში
A3 (კვიპროსი)

thumb|right|200px|ავტომაგისტრალი A3
**A3** () — ავტომაგისტრალი კვიპროსში. ერთმანეთთან აკავშირებს კვიპროსის უდიდეს ლარნაკის საერთაშორისო აეროპორტსა და საკურორტო ქალაქ აია-ნაპას. მარშრუტის საერთო სიგრძე 55 კილომეტრია.

## რესურსები ინტერნეტში
* ავტომაგისტრალი A3 Google-ის რუკაზე

კატეგორია:ტრანსპორტი ევროპაში
A6 (კვიპროსი)

thumb|right|200px|ავტომაგისტრალი A6
**A6** () — ავტომაგისტრალი კვიპროსში. ერთმანეთთან აკავშირებს ქვეყნის უდიდეს პორტსა და სიდიდით მეორე ქალაქ ლიმასოლსა და მთავარ ტურისტულ ქალაქ პაფოსს. მარშრუტის საერთო სიგრძე 66 კილომეტრია.

## რესურსები ინტერნეტში
* ავტომაგისტრალი A6 Google-ის რუკაზე

კატეგორია:ტრანსპორტი ევროპაში
A7 (კვიპროსი)

thumb|right|200px|ავტომაგისტრალი A7
**A7** () — ავტომაგისტრალი კვიპროსში. ერთმანეთთან აკავშირებს ქალაქ პაფოსსა და ქალაქ პოლისს. მარშრუტის საერთო სიგრძე 66 კილომეტრია.

## რესურსები ინტერნეტში
* ავტომაგისტრალი A7 Google-ის რუკაზე

კატეგორია:ტრანსპორტი ევროპაში
ქალი გავლენის ქვეშ

**ქალი გავლენის ქვეშ** () — 1974 წლის ამერიკული დრამატული ფილმი. ფილმი ეხება ქალს, რომლის უცნაური ქცევა აიძულებს მის ქმარს, მკურნალობა დააწყებინოს მეუღლეს. ფილმმა ოსკარის ორი ნომინაცია მიიღო.

## რესურსები ინტერნეტში
*

კატეგორია:1974 წლის ფილმები
კატეგორია:ინგლისურენოვანი ფილმები
კატეგორია:აშშ-ის ფილმების ეროვნული რეესტრის ფილმები
მკვდარი პოეტების საზოგადოება

**მკვდარი პოეტების საზოგადოება** () — პიტერ უირის 1989 წლის ამერიკული დრამატული ფილმი.

## სიუჟეტი
კონსერვატიული და არისტოკრატული უელტონის აკადემია აშშ-ის ჩრდილო-დასავლეთში მდებარეობს. 1959 წლს მასში სწავლებას იწყებს ინგლისური ლიტერატურის მასწავლებელი, რომელიც მოსწავლეებს სწავლების საკუთარი მეთოდებით ლიტერატურის სიყვარულს ჩააგონებს, სკოლის ადმინისტრაცია კი მას არაკომპეტენტურად აღიქვამს.

## როლებში
*რობინ უილიამსი — ჯონ კიტინგი
*ითან ჰოუკი — ტოდ ანდერსონი 
*ჯონ ჩარლზი — ნოქს ვერსტრიტი 
*ნორმან ლოიდი — დირექტორი გეილ ნოლანი  
*ალეგზანდრა პაუერსი — კრის ნოელი    

## ჯილდოები
#BAFTA საუკეთესო ფილმისთვის
#BAFTA საუკეთესო მუსიკისთვის: მორის ჟარი
#სეზარი საუკეთესო უცხოური ფილმისთვის

## რესურსები ინტერნეტში
* 
* 
* 
* 

კატეგორია:1989 წლის ფილმები
კატეგორია:ინგლისურენოვანი ფილმები
კატეგორია:ამერიკული ფილმები
კატეგორია:პიტერ უირის ფილმები
კატეგორია:ფილმები სკოლის შესახებ
A22 (კვიპროსი)

thumb|right|200px|ავტომაგისტრალი A22
**A22** () — სამომავლოდ დაგეგმილი ავტომაგისტრალი კვიპროსში. რომელმაც ერთმანეთთან უნდა დააკავშიროს დედაქალაქ ნიქოზია და ნიქოზიის საერთაშორისო აეროპორტი. მარშრუტის დაგეგმილი საერთო სიგრძე 32 კილომეტრია.

## რესურსები ინტერნეტში
* ავტომაგისტრალი A22 

კატეგორია:ტრანსპორტი ევროპაში
A9 (კვიპროსი)

thumb|right|200px|ავტომაგისტრალი A9
**A9** () — მშენებარე ავტომაგისტრალი კვიპროსში. გეგმის მიხედვით ერთმანეთთან უნდა დააკავშიროს დედაქალაქ ნიქოზია და ქალაქ ტროოდოსის მთები. მარშრუტის საერთო სიგრძე 20 კილომეტრია, მაგრამ იგეგმება მისი 65 კმ-მდე გაგრძელება.

## რესურსები ინტერნეტში
* ავტომაგისტრალი A9 Google-ის რუკაზე

კატეგორია:ტრანსპორტი ევროპაში
მარწყვის მდელო

**მარწყვის მდელო** () — ინგმარ ბერგმანის 1957 წლის ფილმი. ფილმმა მიიღო ოქროს დათვი. მას ბერგმანის საუკეთესო ფილმად მიიჩნევენ.

## რესურსები ინტერნეტში 
* 
* 

## სქოლიო
კატეგორია:შვედური ფილმები
კატეგორია:შვედურენოვანი ფილმები
კატეგორია:1957 წლის ფილმები
კატეგორია:შავ-თეთრი ფილმები
კატეგორია:ინგმარ ბერგმანის ფილმები
დანა წყალში

**დანა წყალში** () — რეჟისორ რომან პოლანსკის სადებიუტო ფილმი. ფილმში მხოლოდ სამი ადამიანი მონაწილეობს. ფილმი წარდგენილი იყო ოსკარზე საუკეთესო უცხოენოვანი ფილმის კატეგორიაში.

## რესურსები ინტერნეტში
* 
* 

კატეგორია:პოლონური ფილმები
კატეგორია:პოლონურენოვანი ფილმები
კატეგორია:1962 წლის ფილმები
კატეგორია:რომან პოლანსკის ფილმები
კატეგორია:შავ-თეთრი ფილმები
მისისიპის ქალთევზა

**მისისიპის ქალთევზა** () — ფრანსუა ტრიუფოს 1969 წლის ფილმი. დაფუძნებულია უილიამ აირიშის რომანზე. ფილმი თამბაქოს პლანტაციის მეპატრონეზეა, რომელსაც უცნობი ქალი უყვარდება.

## რესურსები ინტერნეტში 
* 
* 
* 
* 
* 

კატეგორია:1969 წლის ფილმები
კატეგორია:ფრანგული ფილმები
კატეგორია:ფრანგულენოვანი ფილმები
კატეგორია:ფრანსუა ტრიუფოს ფილმები
კატეგორია:რომანებზე დაფუძნებული ფილმები
კატეგორია:United Artists-ის ფილმები
რუჟანის სასახლე

300px|მინიატიურა|რუჟანის სასახლის ხედი
**რუჟანის სასახლე** () — XVII საუკუნის არქიტექტურის ძეგლი ბელარუსის სოფელ რუჟანში. განეკუთვნებოდა საპეგების საგვარეულოს. 

რუჟანის სასახლე ააგეს 1602 წელს ლიტვის დიდი სამთავროს კანცლერის ლევ საპეგის დაკვეთით. მშენებლობის დაწყების ზუსტი თარიღი უცნობია. ასევე უცნობია არქიტექტორის ვინაობაც. 1770-იან წლებში სასახლე ფაქტობრივად თავიდან ააშენეს, საქსონიელი არქიტექტორის ი. ბეკერის ხელმძღვანელობით. 1784 წელს სასახლეს სტუმრობდა პოლონეთის მეფე და ლიტვის დიდი მთავარი სტანისლავ II პონიატოვსკი. პოლონეთის მესამე დანაწილების შემდეგ საპეგები გადავიდნენ მეფის ხელისუფლების ოპოზიციაში, სასახლის მშენებლობა შეწყდა. 1831 წელს, პოლონეთის აჯანყების შემდეგ სასახლე საპეგებს ჩამოერთვათ და გადაეცა ებრაელ ბიზნესმენს, რომელმაც აქ გახსნა საქსოვი ფაბრიკა. 

## იხილეთ აგრეთვე 
* ბელარუსის ციხესიმაგრეების სია

## რესურსები ინტერნეტში
* Photos at Radzima org. 
* Photos at Globus 
* Belarus Guide 
* Unofficial Ruzhany site 

კატეგორია:ბელარუსის ციხესიმაგრეები
სიმეონ პოლოცკელი

**სიმეონ პოლოცკელი** (დ. 12 დეკემბერი, 1629 — გ. 25 აგვისტო, 1680) — აღმოსავლეთსლავური კულტურის მოღვაწე, მწერალი, პოეტი, ენციკლოპედისტი, სასახლის ასტროლოგი, რელიგიური მოღვაწე. რუსეთის მეფის ალექსი I-ის შვილების ალექსის, სოფიასა და თედორეს აღმზრდელი.

დაიბადა 1629 წელს პოლოცკში, რომელიც მაშინ შედიოდა ლიტვის დიდი სამთავროს შემადგენლობაში. გარდაიცვალა 1680 წელს.

## ლიტერატურა
*Anthony Hippisley. "The Poetic Style of Simeon Polotsky", *Slavic Review*, vol. 48, no. 2
*Online library of Symeon's works

## სქოლიო
კატეგორია:ბელარუსი მწერლები
კატეგორია:დაბადებული 1629
კატეგორია:გარდაცვლილი 1680
კატეგორია:მწერლები ანბანის მიხედვით
კატეგორია:მოსკოვში გარდაცვლილები
ნავაგრუდაკის ციხესიმაგრე

300px|მინიატიურა
**ნავაგრუდაკის ციხესიმაგრე** — ციხესიმაგრე ბელარუსში. აგებულია XIII საუკუნეში, თუმცა თანამედროვე სახე მიიღო XVI საუკუნეში. იგი წარმოადგენდა ქალაქ ნავაგრუდაკის მთავარ საფორტიფიკაციო ნაგებობას. 

ნავაგრუდაკის ციხესიმაგრე ერთ-ერთი უდიდესია ბელარუსში, იგი მოითვლის 7 კოშკს და აგებულია მაღალ გორაზე, საიდანაც კარგ ამინდში მოსჩანს ტერიტორია 15-20 კმ.-ის  რადიუსში.

ერთ-ერთი ვერსიით ნავაგრუდაკში გაიმართა ლიტვის დიდი მთავრის მინდაუგასის კორონაცია. ზოგიერთი ცნობით ეს ციხესიმაგრე იყო მინდაუგასის რეზიდენცია. 

1314 წელს ციხესიმაგრესთან თავადმა დავიდ გროდნენსკიმ დაამარცხა გერმანლი-ჯვაროსნები. 1422 წელს ციხესიმაგრეში გაიმართა პოლონეთის 73 წლის მეფის იაგაილოსა და 16 წლის სოფია ჰოლშანელის ქორწილი. ახალგაზრდა დედოფალს შეეძინა შვილი, რომელიც გახდა იაგელონების დინასტიის ფუძემდებელი. 

დღესდღეობით ციხესიმაგრეში ყოველწლიურად იმართება რაინდთა ფესტივალი.

## იხილეთ აგრეთვე 
* ბელარუსის ციხესიმაგრეების სია

## რესურსები ინტერნეტში
* 

კატეგორია:ბელარუსის ციხესიმაგრეები
კატეგორია:ციხესიმაგრეები ანბანის მიხედვით
ბელარუსის დროშა

**ბელარუსის დროშა** — ბელარუსის ეროვნული სიმბოლო. მიიღეს 1995 წელს და შეცვალა თეთრი-წითელი-თეთრი დროშა, რომელიც მოქმედებაში იყო 1991 წლიდან. 

ბელარუსი ერთადერთი ყოფილი საბჭოთა ქვეყანაა, რომელმაც აღადგინა ყოფილი საბჭოთა დროშა (მცირე ცვლილებებით). თანამედროვე დროშა ემთხვევა ბელორუსიის სსრ-ის დროშას, თუმცა დროშიდან წაშლილია საბჭოთა სიმბოლიკა ნამგალი, ურო და ვარსკვლავი. ასევე ორნამენტი არის წითელი თეთრ ფონზე, ბელორუსიის სსრ-ის დროშას კი ჰქონდა მსგავსი ორნამენტი თეთრი წოთელ ფონზე. 

მაისის მეორე კვირაში ბელარუსში აღინიშნება დროშისა და გერბის დღე.

## რესურსები ინტერნეტში
* Государственные символы на официальном сайте Президента Республики Беларусь
* Государственный флаг Республики Беларусь
* В Минске открылась площадь Государственного флага
* 

კატეგორია:მსოფლიოს ქვეყნების დროშები
კატეგორია:ბელარუსის ეროვნული სიმბოლოები
კატეგორია:დროშები ანბანის მიხედვით
ბელორუსიის სახალხო რესპუბლიკა

**ბელორუსიის სახალხო რესპუბლიკა** () — პოლიტიკური გაერთიანება თანამედროვე ბელარუსის ტერიტორიაზე. დამოუკიდებლობა გამოაცხადა 1918 წლის 25 მარტს.  ქვეყნის დედაქალაქი იყო მინსკი, ხოლო ოფიციალური ენა — ბელარუსული.

პირველ მსოფლიო ომში გერმანიის დამარცხების შემდეგ და კომპიენის ზავის დადების შემდეგ საბჭოთა რუსეთმა გადაწყვიტა ბრესტის ზავის გაუქმება და ტერიტორიების დაბრუნება. 1918 წლის 10 დეკემბერს გერმანიის ჯარმა დატოვა მინსკი. 27 დეკემბერს ბელორუსიის რადა გადავიდა ჯერ კიდევ გერმანიის კონტროლის ქვეშ მყოფ გროდნოში. 1919 წლის 1 იანვარს სმოლენსკში გამოცხადდა ბელორუსიის სსრ, 8 იანვარს ბელორუსიის სსრ-ის მთავრობა სმოლენსკიდან მინსკში გადავიდა, რომელიც უკვე წითელ არმიას უბრძოლველად ჰქონდა დაკავებული.

ბელორუსიის რადის წარმომადგენლებმა მოღვაწეობა განაგრძო საზღვარგარეთ. 1997 წლიდან ბელორუსიის სახალხო რესპუბლიკის რადის თავჯდომარეა (დევნილობაში) ივონკა სურვილა. 

## რესურსები ინტერნეტში
* Плоць і кроў БНР  // ARCHE. — № 3. — 2009.
* Беларускі нацыяналізм: Даведнік / Укладальнік: Пятро Казак. — Менск: Голас Краю, 2001.
* Сайт «правительства БНР в изгнании»  . — Проверено 24.07.2010.
* В офисе ТБМ прошел диктант, посвященный 93-й годовщине провозглашения БНР
* Навошта нам Рада БНР: інтэрвію з членам Рады (пачатак) 

კატეგორია:ბელარუსის ისტორია
კატეგორია:რუსეთის იმპერიის დაშლის შედეგად შექმნილი სახელმწიფოები
Microsoft Hardware

**Microsoft Hardware Group**, საყოველთაოდ ცნობილი როგორც **Microsoft Hardware**, არის Microsoft-ის განყოფილება, რომელიც აწარმოებს კომპიუტერულ ტექნიკას, რომელშიც შედის მრავალი სახის პერიფერიული მოწყობილობები, ასევე Xbox სათამაშო კონსოლი, Microsoft Surface პლანშეტი, და Zune ციფრული მედია ფლეიერი. ის ასევე აწარმოებს დრაივერებსა და სხვა პროგრამებს ამ ფიზიკური მოწყობილობების Microsoft Windows-სთან და სხვა პროდუქტებთან თავსებადობისთვის.

ეს ჯგუფი ჩამოყალიბდა 1982 წელს რათა შეექმნათ მაუსი Microsoft Word for DOS-თან სამუშაოდ. ჯგუფი სწრაფად იზრდებოდა. მრავალი შესყიდვის შემდეგ, ამჟამად ბოლოს მან Nokia-ს მობილური ტელეფონების ბიზნესი შეიძინა, რამაც განაპირობა Microsoft Mobile განყოფილების ჩამოყალიბება სმარტფონების წარმოებისთვის.

## პროდუქტები 
Microsoft Hardware-ის ზოგიერთი პროდუქტი:

* Microsoft Broadband Networking
* Microsoft-ის უსადენო ტელეფონის სისტემა
* Digital Sound System 80: audio speakers
* Microsoft Fingerprint Reader
* Microsoft LifeCam: ვებკამერა
* Microsoft LifeChat: ყურსასმენები
* Microsoft Lumia: მობილური ტელეფონები და პლანშეტური კომპიუტერები
* Microsoft Mouse, IntelliMouse და სხვა მაუსები და თრექბოლები (trackball)
* Microsoft Natural keyboard და სხვა კლავიატურები
* Microsoft SideWinder: თამაშის კონტროლერები
* Microsoft PixelSense: ინტერაქტიული, სენსორული კომპიუტერული პლათფორმა
* Microsoft Response Point: ბიზნეს ტელეფონების სისტემა
* Microsoft RoundTable: ვიდეო-კონფერენციის მოწყობილობა
* Microsoft Surface: პლანშეტური კომპიუტერები
* Microsoft Band: სმარტსაათი და სპორტული მონიტორი
* Xbox: ვიდეო თამაშების კონსოლები
* Kinect: მოძრაობის აღქმის სენსორული მოწყობილობები
* Microsoft HoloLens: ნახევრად ვირტუალური რეალობის (augmented reality) მოწყობილობა
* Perceptive Pixel: დიდი მულტისენსორული ინტერფეისი, რომლის ბოლო მოდელი ამჟამად არის - (Surface Hub)
* ActiMates: საბავშვო სათამაშოები

## სქოლიო
კატეგორია:Microsoft
პაჰონია

250px|მინიატიურა|ლიტვის დიდი სამთავროს გერბი
**პაჰონია** (, , ) — ლიტვის დიდი სამთავროს გერბი XVI საუკუნის ბოლოდან, ასევე გედიმინოვიჩების დინასტიის გერბი. ლიეტუვის სახელმწიფო გერბი (1918-1940 წწ.;  1990 წლიდან), ბელორუსიის სახალხო რესპუბლიკის (1918-1919 წწ.) და ბელარუსის (1991-1995 წწ.) გერბი. სხვადასხვა ქვეყანაში სხვადასხვა ჰერალდიკური სიმბოლოები ჰქონდა დამატებული. 

გერბიწარმოადგენს მეწამულ ფარს, რომელზედაც გამოსახულია ვერცხლისფერი მხედარი ვერცხლისფერი ცხენზე ამხედრებული. მხედარს მარჯვენა ხელში ხმალი უჭირავს, მარცხენაში კი ლურჯი ფარი, რომელზედაც გამოსახულია ორმაგი, ლოთარინგიული ჯვარი. 

## რესურსები ინტერნეტში
* The comparison of symbols of Lithuania and the Muscovite Ruthenia  
* National Symbols In Belarus: The Past And Present 

კატეგორია:ბელარუსის ეროვნული სიმბოლოები
კატეგორია:ლიეტუვის ეროვნული სიმბოლოები
კატეგორია:გერბები ცხენის გამოსახულებით
კატეგორია:გერბები ხმლის გამოსახულებით
კატეგორია:გერბები ანბანის მიხედვით
ტროიანის მონასტერი

250px|მინიატიურა
**ტროიანის მონასტერი** — ბულგარეთის მართლმადიდებელი ეკლესიის მესამე უდიდესი სტავროპიგიალური მამათა მონასტერი. მდებარეობს ბულგარეთის ჩრდილოეთ ნაწილში სტარა-პლანინას მთისწინეთში, ქალაქ ტროიანიდან 10 კმ-ის დაშორებით. 

მონასტერი დააარსა იღუმენმა კალისტრატემ XVII საუკუნის დასაწყისში. გადმოცემის თანახმად ათონელმა ბერებმა მონასტერში დააბრძანეს სამხელიანი ღვთისმშობლის ხატი, რომლის ორიგინალიც ამჟამად ქილანდარის მონასტერშია. აღნიშნული ხატი ტროიანის მონასტრის მთავარი ღირსშესანიშნაობაა. 

ტროიანის მონატერი შედის ბულგარეთის ასი ეროვნული ტურსტული ობიექტის სიაში. 

## რესურსები ინტერნეტში
* Troyan Monastery
* Travel Bulgaria: Troyan Monastery
* Troyan Monastery 
* Троянски манастир (Troyan Monastery) - Bulgarian & English
* The legend about Three-Handed Virgin icon

კატეგორია:ბულგარეთის მონასტრები
D1 (ჩეხეთი)

thumb|right|200px|ავტომაგისტრალი D1
**D1** () — მაგისტრალური საავტომობილო გზა ჩეხეთში. ერთმანეთთან აკავშირებს ქვეყნის დედაქალაქ პრაღასა და ჩეხეთის აღმოსავლეთ რეგიონებს. მარშრუტის ამჟამინდელი საერთო სიგრძე 352.5 კილომეტრია, მაგრამ იგეგმება მისი კიდევ 24 კმ-ით გაგრძელება.

## რესურსები ინტერნეტში
*ავტომაგისტრალ D1-ის გასასვლელები
*ინფორმაცია ceskedalnice.cz-ზე  
*ინფორმაცია dalnice-silnice.cz-ზე  

კატეგორია:ტრანსპორტი ევროპაში
სლოვაკეთის პირველი რესპუბლიკა

**სლოვაკეთის პირველი რესპუბლიკა** (; ოფიციალური სახელწოდება — **სლოვაკეთის რესპუბლიკა**, ) — სახელმწიფო თანამედროვე სლოვაკეთის უდიდეს ტერიტორიაზე. არსებობდა 1939-1945 წლებში.

სლოვაკეთის რესპუბლიკა დიპლომატიურად აღიარა გერმანიამ და მისმა მოკავშირე ქვეყნებმა: იტალიამ, იაპონიამ, ჩინეთის პროიაპონურმა მთავრობამ, ხორვატიამ, ესპანეთმა, სსრკ-მ, ლიტვამ, ესტონეთმა, შვეიცარიამ, სალვადორმა და ვატიკანმა. 

1942 წლის 15 მაისს პრეზიდენტამ იოზეფ ტისომ ხელი მოაწერა კანონს, რომლის ძალიტაც ებრაელები გააძევა ქვეყნიდან. 1942 წელს სლოვაკეთიდან მოახდინეს 57 628 ებრაელის დეპორტაცია. 

1944 წლის 21 სექტემბერს საბჭოთა წითელი არმია მიადგა სლოვაკეთის საზღვარს. 1945 წლის 4 აპრილს გაათავისუფლეს ბრატისლავა - სლოვაკეთის პირველი რესპუბლიკა დაეცა და ქვეყანა კვლავ ჩეხოსლოვაკიის ნაწილი გახდა. 8  მაისს სლოვაკეთის უკანასკნელმა პრემიერ-მინისტრმა შტეფან ტისომ ხელი მოაწერა სლოვაკეთის პირველი რესპუბლიკის კაპიტულაციას. 

## რესურსები ინტერნეტში
* Конституция и некоторые законы первой Словацкой республики 
* Text of the treaty on the protective relationship between the German Empire and the Slovak State 

კატეგორია:სლოვაკეთის ისტორია
კატეგორია:ევროპის ისტორიული სახელმწიფოები
კატეგორია:ყოფილი სლავური სახელმწიფოები
ვარნის ნეკროპოლისი

300px|მინიატიურა|ვარნის ნეკროპოლისზე აღმოჩენილი ნივთები
**ვარნის ნეკროპოლისი** () — უძველესი ნეკროპოლისი ვარნის ტერიტორიაზე, ბულგარეთი. ვარნის ნეკროპოლისი შემთხვევით აღმოაჩინეს 1972 წელს ვარნის დასავლეთ, სამრეწველო რაიონში, დაახლოებით 500 მეტრში ვარნის ტბიდან და 4 კილომეტრში ქალაქის ცენტრიდან. ნეკროპოლისი ითვლება ნეოლითური ევროპის ერთ-ერთ უმთავრეს არქეოლოგიურ ძეგლად.  

1972 წელს კაბელებზე მუშაობის დროს ექსკავატორის მძღოლმა შემთხვევით აღმოაჩინა რამდენიმე პატარა მბრწყინავი ნივთი, დეტალური დათვალიერების შემდეგ კი აღმოჩნდა  უძველესი ოქროს ნივთები და კერემიკის ნაშთები. 

ვარნის ნეკროპოლისი თარიღდება ძვ. წ. V ათასწლეულით.

## რესურსები ინტერნეტში
*Varna Archaeological Museum website   .
*Varna Necropolis Cultural Tourism  page on the Golden Sands Resort  web site.
*Another photo by Ivo Hadjimishev 
*The Durankulak Lake Town - Kibela's Temple (Древното селище при Дуранкулашкото езеро - Езерният град) 

კატეგორია:ბულგარეთის არქეოლოგიური ძეგლები
D3 (ჩეხეთი)

thumb|right|200px|ავტომაგისტრალი D3
**D3** () — მშენებარე მაგისტრალური საავტომობილო გზა ჩეხეთში. დასრულების შემდეგ ერთმანეთთან ქვეყნის დედაქალაქ პრაღას დააკავშირებს სამხრეთ ბოჰემიის მხარესთან და ავსტრიის ქალაქ ლინცთან. მარშრუტის ამჟამინდელი საერთო სიგრძე 42 კილომეტრია, მაგრამ სულ დაგეგმილია 171 კმ-ის მშენებლობა.

## რესურსები ინტერნეტში
*ავტომაგისტრალ D3-ის გასასვლელები
*ინფორმაცია ceskedalnice.cz-ზე  
*ინფორმაცია dalnice-silnice.cz-ზე  

კატეგორია:ტრანსპორტი ევროპაში
სოფიას ალექსანდრე ნეველის საკათედრო ტაძარი

250px|მინიატიურა
**სოფიას ალექსანდრე ნეველის საკათედრო ტაძარი** () — ბულგარეთის მართლმადიდებელი ეკლესიიის საკათედრო ტაძარი სოფიაში. მდებარეობს ალექსანდრე ნეველის მოედანზე.  აგებულია 1912 წელს. პროექტის ავტორია რუსი არქიტექტორი ალექსანდრ პომერანცევი.

მთავარი გუმბათის სიმაღლეა 45 მეტრი, სამრეკლოს სიმაღლე — 53 მეტრი. ფართობია 3170 მ². ტაძარი ერთდროულად იტევს 5 000 ადამიანს.

## რესურსები ინტერნეტში
* Old photographs of the Nevsky Cathedral
* Three dimensional rendering of Alexander Nevsky Cathedral  (without plugin; in English, Spanish, German)
* 3D Laser scanning of Alexander Nevsky Catedral

კატეგორია:ბულგარეთის ტაძრები
კატეგორია:ბულგარეთის მართლმადიდებელი ეკლესია
კატეგორია:სოფია
კატეგორია:XX საუკუნის ეკლესიები
ბაბა-ვიდა

300px|მინიატიურა
**ბაბა-ვიდა** () — შუა საუკუნეების ციხესიმაგრე ქალაქ ვიდინში, ჩრდილო-დასავლეთ ბულგარეთში. ქალაქის მთავარი ღირსშესანიშნაობა. 

ციხესიმაგრის მშენებლობა დაიწყო X საუკუნეში, ძველი რომაული ციხესიმაგრის ბონინიის ადგილზე. ბაბა-ვიდამ გაუძლო ბიზანტიის იმპერატორ ბასილი II-ის 8-თვიან ალყას, თუმცა სერიოზულად დაზიანდა და აღადგინეს ივან სრაციმირის (1356-1396 წწ.) მმართველობის დროს. 

ციხესიმაგრის მნიშვნელობა კიდევ უფრი გაიზარდა ოსმალეთის იმპერიის მიერ ბულგარეთის დაპყრობის შემდეგ. ამჟამად ბაბა-ვიდა ციხესიმაგრე-მუზეუმია.

## რესურსები ინტერნეტში
* Website about Baba Vida 
* Baba Vida at Vidin-Info 
* Baba Vida at Travel.Pop.bg 

კატეგორია:ბულგარეთის ციხესიმაგრეები
D8 (ჩეხეთი)

thumb|right|200px|ავტომაგისტრალი D8
**D8** () — მაგისტრალური საავტომობილო გზა ჩეხეთში. ერთმანეთთან აკავშირებს ჩეხეთის დედაქალაქ პრაღას, ქალაქ ტეპლიცეს, ქალაქ უსტი-ნად-ლაბემსა და გერმანიის ქალაქ დრეზდენს. მარშრუტის საერთო სიგრძე 92.2 კილომეტრია და ის ევროპის ავტომაგისტრალ E55-ის შემადგენელი ნაწილია.

## რესურსები ინტერნეტში
*ავტომაგისტრალ D8-ის გასასვლელები
*ინფორმაცია ceskedalnice.cz-ზე  
*ინფორმაცია dalnice-silnice.cz-ზე  

კატეგორია:ტრანსპორტი ევროპაში
Nokia Lumia 630

**Nokia Lumia 630** — Nokia-ს მიერ წარმოებული სმარტფონი, რომელიც მუშაობს ოპერაციულ სისტემა Windows Phone 8.1-ზე. მისი წარდგენა 2014 წლის 2 აპრილს, Microsoft Build 2014-ზე მოხდა სადაც გამოშვების თარიღად 2014 წლის ივნისი დასახელდა. მას აქვს Qualcomm Snapdragon 400 SoC-ის ოთხბირთვიანი პროცესორი და გრაფიკული პროცესორი Adreno 305. გარდა ამისა, აღჭურვილია 4.5 დუიმიანი ეკრანი და 5 მეგაპიქსელიანი კამერა. მისი მსგავსია Lumia 635, განსხვავება მხოლოდ 4G-სთან თავსებადობაა, ამავე დროს ასევე მსგავსია Lumia 636 და 638, თუმცა მათ 1გბ ოპერატიული მეხსიერება აქვთ და მხოლოდ ჩინეთშია ხელმისაწვდომი. 

ეს არის Nokia Lumia 625 მემკვიდრე, გაუმჯობესებული ოთხბირთვიანი პროცესორით, თუმცა არ აქვს წინა კამერა, ფლეშ-განათება და კამერის სპეციალური ღილაკი.

2015 წლის 2 მარტს Microsoft-მა წარმოადგინა Lumia 630-ის მემკვიდრე Microsoft Lumia 640, რომელიც აღჭურვილია გაუმჯობესებული 1280 x 720 HD ეკრანით, 1გბ ოპერატიული მეხსიერებით, 8 მეგაპიქსელიანი კამერით 1080p ვიდეოგადაღებითა და დიოდური ფლეშ განათებით, წინა კამერით სელფისა და ვიდეო კონფერენციისთვის, დიდი 2500 mAh-იანი ელემენტით, Office 365-ით, Microsoft Outlook-ითა და Windows 10 Mobile განახლებით.

## ხელმისაწვდომობა
კომპანია Nokia-მ Lumia 630 ინდოეთის ბაზარზე 2014 წლის 12 მაისს გაუშვა და მისი სტანდარტული ვერსიის ღირებულება 10 500 ინდური რუპია, ხოლო 2 სიმბარათიანი ვერსიის კი 11 500 ინდური რუპია იყო და ორივე აღნიშნული ვერსიის შეძენა 2014 წლის 14 მარტიდან იყო შესაძლებელი. მალაიზიაში მისი ღირებულება 549 რინგიტი იყო.

Nokia-მ განაცხადა, რომ Nokia Lumia 630 Mobilink-თან ერთად პაკისტანში 2014 წლის 12 მაისიდან იქნებოდა ხელმისაწვდომი და ის 15 990 პაკისტანური რუპია ეღირებოდა.

2014 წლის 29 მაისს, Nokia-მ განაცხადა, რომ გაერთიანებულ სამეფოში Nokia Lumia 630-ის ერთ სიმბარათიანი ვერსიის ფასი 89.95 გირვანქა სტერლინგი იქნებოდა. ტელეფონები Carphone Warehouse-ის ქსელში გაყიდვაში 2014 წლის 22 მაისს ჩაეშვა და ხელმისაწვდომი იყო ღია ნარინჯისფერ, ღია ყვითელ, ღია მწვანე, თეთრ და შავ ფერებში.

Nokia Lumia 630-ის გაყიდვა აშშ-ში 2014 წლის ივლისში დაიწყო ექსკლუზიურად მხოლოდ Cricket Wireless-ის ქსელში. მომხმარებლებისთვის ხელმისაწვდომი მხოლოდ მწვანე და ლურჯი ფერის სმარტფონები იყო, მისმა ღირებულება კი 50 აშშ დოლარი შეადგინა.

## ცნობილი პრობლემები
ტელეფონის ორ სიმიან ვერსიას დარეკვისას ხმის დაკარგვის პრობლემა აქვს.

ეკრანის ზედა ნაწილში მნიშვნელოვან ფართობზე უჩნდება ჩამუქებები.

ზოგიერთ მოწყობილობაზე Google საწყის საძიებო სისტემად არ ყენდება.

## ვარიანტები
Nokia Lumia 636 (RM-1027) და 638 (RM-1010) Lumia 635-ის 1გბ-იანი ვერსიებია, მაგრამ გაყიდვაში მხოლოდ ჩინეთში, ჰონგ-კონგსა და ფილიპინებშია კონკრეტული მატარებლებისთვის. Nokia Lumia 638 აგრეთვე ინდოეთშიც იყიდება, ექსკლუზიურად მხოლოდ Microsoft-ის ბრენდ მაღაზიაში Amazon.in-ზე. 2014 წლის დეკემბრიდან მოყოლებული დღემდე ეს ქვეყანაში ყველაზე იაფი 4G სმარტფონია.

Lumia 630 TV Edition (RM-979) ეს არის ორ სიმიანი Lumia 630 შიგ ჩაშენებული ISDB-Tb მიმღებით, რომელიც ექსკლუზიურად მხოლოდ ბრაზილიაში იყიდება.

## იხილეთ აგრეთვე
* Microsoft Lumia

## სქოლიო
კატეგორია:Windows Phone
კატეგორია:Nokia-ს მობილური ტელეფონები
მონტენეგროს დემოგრაფია

მინი|მონტენეგროს ეთნიკური ჯგუფები მუნიციპალიტეტების მიხედვით (2011).
სტატია ეხება **მონტენეგროს მოსახლეობის** ისეთ დემოგრაფიულ მონაცემებს როგორიცაა: მოსახლეობის სიმჭიდროვე, ეთნიკური შემადგენლობა, განათლების დონე, ეკონომიკური მდგომარეობა, რელიგიური კუთვნილება და სხვა მნიშვნელოვანი ასპექტები.

## მოსახლეობა 
### მოსახლეობის აღწერი მონაცემები 1921–2011 წ.წ. 
### ასაკობრივი სტრუქტურა 
## ეთნიკური შემადგენლობა 1948–2011 
მოსახლეობის დიდი უმეტესობა (90 %–ზე მეტი) არის სლავური წარმოშობის. მოსახლეობის დაახლოებით 5 % (4.9 %, 2011 წლის აღწერით) წარმოადგენს ალბანელს. მოსახლეობის 1 %–ზე ნაკლებს (0.8 %, 2011 წლის აღწერით) წარმოადგენენ ბოშები. სლავური მოსახლეობა დაყოფილია რამდენიმე ეთნიკურ ჯგუფად, მათი უმეტესობა არის მართლმადიდებელი, თუმცა არის მუსლიმანური უმცირესობაც.

## ენობრივი შემადგენლობა 
*სერბული ენა: 393 740 (63.49 %)
*მონტენეგრული ენა: 136 208 (21.96 %)
*ბოსნიური ენა: 34 078 (8.28 %)
*ალბანური ენა: 32 603 (5.26 %)
*ხორვატული ენა: 2791 (0.45 %)
*ბოშური ენა: 2602 (0.42 %)
*მაკედონური ენა: 507 (0.08 %)
*უნგრული ენა: 255 (0.04 %)
*სლოვენური ენა: 232 (0.04 %)
*გერმანული ენა: 126 (0.02 %)
*სხვა: 3101 (0.5 %)
*უცნობი: 13 902 (2.2 %)
 
## რელიგიური კუთვნილება 
*მართლმადიდებლობა - 460 383 (74.24 %)
*ისლამი - 110 034 (17.74%)
*რომის კათოლიკური ეკლესია - 21 972 (3.54 %)
*აგნოსტიციზმი - 2424 (0.39 %)
*პროტესტანტიზმი - 383 (0.06 %)
*ოკულტიზმი - 58 (0.01 %)
*იუდაიზმი - 12 (0.001 %)
*არც ერთი - 6003 (0.97 %)
*უცნობი – 18 876 (3.04 %)

## რესურსები ინტერნეტში 
* Montenegrin Census' from 1909 to 2003
* The Ethnic Structure of the Population in Montenegro 

## სქოლიო 
კატეგორია:მონტენეგროს დემოგრაფია
კატეგორია:დემოგრაფია ქვეყნების მიხედვით
D5 (ჩეხეთი)

thumb|right|200px|ავტომაგისტრალი D5
**D5** () — მაგისტრალური საავტომობილო გზა ჩეხეთში. ავტომაგისტრალი დედაქალაქ პრაღას აკავშირებს ჩეხეთის ქალაქ პლზენთან და გერმანიის ქალაქ ნიურნბერგთან. მარშრუტის საერთო სიგრძე 151 კილომეტრია და ის ევროპის ავტომაგისტრალ E50-ის შემადგენელი ნაწილია.

## რესურსები ინტერნეტში
*ავტომაგისტრალ D5-ის გასასვლელები
*ინფორმაცია ceskedalnice.cz-ზე  
*ინფორმაცია dalnice-silnice.cz-ზე  

კატეგორია:ტრანსპორტი ევროპაში
D11 (ჩეხეთი)

thumb|right|200px|ავტომაგისტრალი D11
**D11** () — მაგისტრალური საავტომობილო გზა ჩეხეთში. ერთმანეთთან აკავშირებს ჩეხეთის დედაქალაქ პრაღას, პარდუბიცესა და ჰრადეც-კრალოვეს. მარშრუტის ამჟამინდელი საერთო სიგრძე 87 კილომეტრია, მაგრამ დაგეგმილია მისი 152 კმ-მდე გაგრძელება.

## რესურსები ინტერნეტში
*ავტომაგისტრალ D11-ის გასასვლელები
*ინფორმაცია ceskedalnice.cz-ზე  
*ინფორმაცია dalnice-silnice.cz-ზე  

კატეგორია:ტრანსპორტი ევროპაში
ცარევეცის ციხესიმაგრე

300px|მინიატიურა
**ცარევეცის ციხესიმაგრე** — შუა საუკუნეების ციხესიმაგრე ქალაქ ველიკო-ტირნოვოში, ჩრდილოეთი ბულგარეთი.  

პირველი ციხესიმაგრე ცარევეცის ბორცვზე ააგეს რომაელებმა. ბიზანტიელების მიერ აქ V საუკუნეში აგებული ციხესიმაგრე  დაანგრიეს სლავებმა. ახალი ციხესიმაგრე კი ააგეს ბულგარელებმა მეორე იმპერიის არსებობის პერიოდში. 1393 წელს სამთვიანი ალყის შემდეგ დაიპყრეს ოსმალებმა. ციხის ნანგრევები შემორჩენილია დღემდე და წარმოადგენს ადგილობრივ ღირსშესანიშნაობას. 

## რესურსები ინტერნეტში
* Official Tourism Site of the Veliko Tarnovo of Bulgaria 
* Tsarevets at the official website of Veliko Tarnovo
* Another informational web page 
* BGGlobe page on Tsarevets
* *Sound and Light* show fansite
* The show at VelikoTurnovo.info 

კატეგორია:ბულგარეთის ციხესიმაგრეები
კატეგორია:ციხესიმაგრეები ანბანის მიხედვით
ლარნაკის საერთაშორისო აეროპორტი

**ლარნაკის საერთაშორისო აეროპორტი** (IATA: **LCA**, ICAO: **LCLK**) (; ) — საერთაშორისო აეროპორტი კვიპროსში. მდებარეობს ქალაქ ლარნაკიდან სამხრეთ-დასავლეთით 4 კმ-ში. ლარნაკის აეროპორტი ქვეყნის მასშტაბით უდიდესია. 2014 წელს გატარებულ მგზავრთა რაოდენობამ 5 320 173 კაცი შეადგინა.

## რესურსები ინტერნეტში
*ოფიციალური საიტი

## სქოლიო
კატეგორია:კვიპროსის აეროპორტები
კატეგორია:საერთაშორისო აეროპორტები
D2 (ჩეხეთი)

thumb|right|200px|ავტომაგისტრალი D2
**D2** () — მაგისტრალური საავტომობილო გზა ჩეხეთში. ერთმანეთთან აკავშირებს ჩეხეთის ქალაქ ბრნოსა და სლოვაკეთის დედაქალაქ ბრატისლავას. 

მარშრუტის საერთო სიგრძე 60.7 კილომეტრია და ის ევროპის ავტომაგისტრალ E65-ის შემადგენელი ნაწილია.

## რესურსები ინტერნეტში
*ავტომაგისტრალ D2-ის გასასვლელები
*ინფორმაცია ceskedalnice.cz-ზე  
*ინფორმაცია dalnice-silnice.cz-ზე  

კატეგორია:ტრანსპორტი ევროპაში
ჭიანჭველები (რომანი)

მინიატიურა|ქართული გამოცემის გარეკანი, 2015

**„ჭიანჭველები“** () — ცნობილი ფრანგი მწერლის, ბერნარ ვერბერის ტრილოგიის პირველი წიგნი (მომდევნო წიგნებია „ჭიანჭველების დღე“ და „ჭიანჭველების რევოლუცია“). აერთიანებს სამეცნიერო ფანტასტიკას, მისტიკას, ბიოლოგიას, სოციოლოგიას და ფილოსოფიას. ნაწარმოები ითვლება ბესტსელერად. გაყიდულია 2 მილიონზე მეტი ეგზემპლარი და თარგმნილია 30-ზე მეტ ენაზე. გამოქვეყნდა 1991 წელს. ქართულად თარგმნა და გამოსცა გამომცემლობამ „წიგნები ბათუმში“ 2015 წელს.

## სიუჟეტი 
რომანი აგებულია ადამიანის და ჭიანჭველების ცივილიზაციის მთავარ საკვანძო, არსებით მომენტებზე. ეს ორი ცივილიზაცია ერთმანეთისგან დამოუკიდებლად არსებობს. მათი თანაკვეთა მხოლოდ რომანის დასასრულს ხდება. 

მოქმედება მიმდინარეობს პარიზში, სადაც მთავარ გმირს, ჯონათან უელსს, ექსცენტრული ბიძისგან, პროფესორ ედმონდ უელსისგან მემკვიდრეობით ერგება ბინა. რომელიც მიუხედავად იმისა რომ ნახევრადსარდაფშია, ამავდროულად საკმაოდ დიდია და პარიზის ერთ-ერთ ელიტურ კვარტალში მდებარეობს. ბინას გააჩნია საიდუმლო სარდაფი, რომელშიც ბიძამ ძმისშვილს ანდერძით კატეგორიულად აუკრძალა ჩასვლა, თუმცა ეს უკანასკნელი ცხადია არ ემორჩილება, აღებს კარს და ჩადის ძალიან ღრმა, წყვდიადით მოცულ გვირაბში.

მეორე სიუჟეტურ ღერძს წარმოადგენს ბელ-ო-კანი, ჭიანჭველათა ცივილიზაციის ფედერაციის დედაქალაქი, სადაც მთავარი გმირი, #327-ე მამრი გრძნობს რომ მათი ცხოვრება სათანადოდ არ მიმდინარეობს, რაღაც ისე არ არის როგორც უნდა იყოს და რაღაც საიდუმლო იმალება მათგან. საიდუმლოს ძიებაში გადაეყრება #56-ე მდედრს, დედოფალ ბელ-ო-კიუნის ქალიშვილს, მომავალ დედოფალ შლი-პუ-ნის და მასთან ერთდ იწყებს საიდუმლოს ძიებას.
საიდუმლო კი რომანის ბოლოს იხსნება, როგორც პირდაპირი კომუნიკაცია ადამიანებს და ჭიანჭველებს შორის.

## პერსონაჟები 
### ადამიანები 
* **ედმონდ უელსი** - პროფესორი, მეცნიერ-მირმეკოლოგი, მწერალი,
* **ჯონათან უელსი** - პროფესორ უელსის ძმისშვილი. პროფესიით მლესავი,
* **ლუსი უელსი** - ჯონათან უელსის მეუღლე,
* **ოგიუსტა უელსი** - ედმონდ უელსის დედა და ჯონათან უელსის ბებია,
* **ნიკოლა უელსი** - ჯონათან და ლუსი უელსების ვაჟი.

### ჭიანჭველები 
***ბელ-ო-კიუნი** - დედოფალი. ქალაქ ბელ-ო-კანის მმართველი და ბელ-ო-კანის ფედერაციაში შემავალი 64 ქალაქის დედა-დედოფალი,
***#327** - მამრი. პირველად იგი ეჭვდება საიდუმლოს არსებობაში,
***#56. მოგვიანებით შლი-პუ-ნი** - მდედრი. ქალაქ შლი-პუ-კანის დამაარსებელი. ბელ-ო-კანის ფედერაციის მომავალი დედა-დედოფალი,
***#4000** - უსქესო მოხუცი მეომარი, 
***#103683** - უსქესო მეომარი ბელ-ო-კანიდან,
***#801** - მამრი. შლი-პუ-ნის ვაჟი. ჩანერგილი ჯაშუში ბელ-ო-კანში.

## ჭიანჭველების ქალაქები 
***ბელ-ო-კანი** მთავარი ქალაქი. წითურა ჭიანჭველების ფედერაციის დედაქალაქი,
***ლა-შოლა-კანი** ფედერაციის ყველაზე დასავლეთით მდებარე ქალაქი,
***ზუბი-ზუბი-კანი** ფედერაციის ყველაზე აღმოსავლეთით მდებარე ქალაქი,
***შლი-პუ-კანი** ფედერაციის ყველაზე ახალგაზრდა, ზეტექნოლოგიური ქალაქი,
***ში-გაე-პუ** წითური ჭიანჭველების მტერ ჯუჯა ჭიანჭველების ქალაქი ჩრდილო-დასავლეთით,
***გაეი-იოლო** დროებითი სამხედრო ავანპოსტი.

კატეგორია:1991 წლის რომანები
კატეგორია:ბერნარ ვერბერის რომანები
კატეგორია:1990-იანი წლების სამეცნიერო ფანტასტიკური რომანები
კატეგორია:რომანები ცხოველების შესახებ
კატეგორია:სამეცნიერო ფანტასტიკური რომანები
სტეფან სტამბოლოვი

**სტეფან სტამბოლოვი** (დ. 12 თებერვალი 1854, ტირნოვო, ოსმალეთის იმპერია — გ. 18 ივლისი 1895, სოფია, ბულგარეთი) — ბულგარელი რევოლუციონერი, პოლიტიკური მოღვაწე, პოეტი და მწერალი. ბულგარეთის პრემიერ-მინისტრი, (1888–1894). მისი მოღვაწეობა არაერთგვაროვნადაა შეფასებული. თავის ისტორიოგრაფიულ ნაშრომში „თანამედროვე ბულგარეთის აღმშენებლობა“ პუბლიცისტი სიმეონ რადევი სტამბოლოვს ახასიათებს  როგორც ერთ-ერთ ნათელ და თვალსაჩინო წარმომადგენელს ბულგარელ მოღვაწეებს შორის.

## რესურსები ინტერნეტში
* Творчество
* «Стефан Стамболов — спасителят на България» — Борислав Гърдев

კატეგორია:ბულგარელი პოლიტიკოსები
კატეგორია:ბულგარელი პოეტები
კატეგორია:ბულგარელი მწერლები
კატეგორია:დაბადებული 12 თებერვალი
კატეგორია:დაბადებული 1854
კატეგორია:გარდაცვლილი 18 ივლისი
კატეგორია:გარდაცვლილი 1895
ფარიანები

**ფარიანები** () — მწერების ოჯახი კოქციდიების ქვერიგისა. მათი სხეულის სიგრძე 0,8—1,6 მმ აღწევს, დაფარულია ფარით, რომელიც მთლიანად მოიცავს სხეულს და ეკვრის მცენარის ზედაპირს. ფარი შედგება მწერის რამდენიმეჯერ გამონაცვალი კანისა და ცვილოვანი გამონაყოფისაგან. სხვა კოქციდებისაგან განსხვავებით, ფარიანების სხეულის ბოლო სეგმენტები შერწყმულია და ქმნის პიგიდიუმს. მასზე მდებარე ფირფიტების, სავარცხლებისა და ჯირკვლების ფორმა და რაოდენობა, აგრეთვე გამონაცვალი კანის მდებარეობა ფარზე და მათი რაოდენობა ნიშანდობლივია ფარიანების ცალკე გვარებისა და სახეობებისათვის. ცნობილია ფარიანების 1300-მდე სახეობა, რომლებიც გავრცელებულია მთელ მსოფლიოში, საქართველოში გვხვდება 80 სახეობა. ფართოდ არის ცნობილი ხეხილის მავნებელი კალიფორნიის ფარიანები, ჩხირისებრი იაპონური ფარიანები, რომლებიც აზიანებს ციტრუსებს და აგრეთვე ხეხილს.
## ლიტერატურა
კატეგორია:მწერები
ფარნაოზ ბატონიშვილი

მინიატიურა|ფარნაოზ ბატონიშვილი
**ფარნაოზ ბატონიშვილი** (*ბაგრატიონი*) (დ. 1775 — გ. 30 მარტი, 1852) — ერეკლე II-ისა და დარეჯან დედოფლის შვილი.  1801 წელს თავის უფროს ძმასთან იულონთან ერთად ებრძოდა რუსეთის ხელისუფლებას საქართველოს დამოუკიდებლობისათვის. 1805 წელს ვორონეჟში გადაასახლეს. შემდეგ პეტერბურგში ცხოვრობდა, მაგრამ რუსეთის სამსახურში არ შესულა. 

1843 წლის 18 ივნისს, საქართველოს სამეფო ოჯახის წევრებს (ფარნაოზი ერეკლეს ძე; გიორგის ძეები: თეიმურაზი, მიხეილი, ილია, ოქროპირი, ერეკლე; იულონის ძეები: ლუარსაბი და დიმიტრი; იოანეს შვილიშვილი - იოანე; ბაგრატ გიორგის ძის შვილები: დავითი და ალექსანდრე; კონსტანტინე დავითის ძე; იმერეთის მეფის გიორგი ალექსანდრეს ძის შვილები: ალექსანდრე და დიმიტრი), რუსეთის იმპერატორის ბრძანებით „უვადო“ პენსიაზე დაემატათ „შთამომავლობითი“ პენსიაც.

დასაფლავებულია ალექსანდრე ნეველის ლავრაში.

## ოჯახი
thumb|ანა, ფარნაოზ ბატონიშვილის მეუღლე
1795 წელს ფარნაოზ ბატონიშვილი დაქორწინდა ქსნის უკანასკნელი ერისთავის გიორგის ქალიშვილზე ანაზე. ანა გარდაიცვალა სანქტ პეტერბურგში და დასაფლავებულია ალექსანდრე ნეველის ლავრაში. 

ფარნაოზს ანასაგან შეეძინა ერთი ვაჟი და ხუთი ქალიშვილი:
* დავითი — გარდაიცვალა ბავშვობაში;
* სალომე (დ. 1797 – გ. 20 აგვისტო, 1860) — გარდაიცვალა დაუოჯახებელი სანქტ-პეტერბურგში;
* სოფიო (დ. 1798 – გ. ?) — გარდაიცვალა ახალგაზრდა;
* ელენე (დ. 1799 – გ. 7 ივლისი, 1867) — გარდაიცვალა დაუოჯახებელი ცარსკოე-სელოში;
* ელისაბედი (დ. 4 ოქტომბერი, 1800 – გ. 21 დეკემბერი, 1819) — გარდაიცვალა დაუოჯახებელი ალექსანდრე ნეველის ლავრაში;
* ნინო (დ. 28 სექტემბერი, 1802 – გ. 1 სექტემბერი, 1828) — იყო დაქორწინებული ალექსანდრე დადიანზე. თავის მცირეწლოვან შვილთან ერთად დაკრძალულია ალექსანდრე ნეველის ლავრაში.

## ლიტერატურა
**ბაგრატ ბატონიშვილი*, ახალი მოთხრობა, თ. ლომოურის გამოც., თბ., 1941;
**იოსელიანი პ.*, ცხოვრება მეფისა გიორგი მეათცამეტისა, ა. გაწერელიას რედ., თბ., 1978;
*საქართველოს ისტორიის ნარკვევები, ტ. 4, თბ., 1973

## სქოლიო
კატეგორია:ქართლ-კახეთის სამეფოს ბაგრატიონები
კატეგორია:დაბადებული  1775
კატეგორია:გარდაცვლილი  30 მარტი
კატეგორია:გარდაცვლილი  1852
კატეგორია:წმინდა ანას I ხარისხის ორდენის კავალრები
კატეგორია:სანქტ-პეტერბურგში გარდაცვლილები
პერსონა (ფილმი)

**პერსონა** () — ინგმარ ბერგმანის 1966 წლის ფილმი. ფილმი ასახავს ახალგაზრდა ექთნის, ალმასა და მისი პაციენტის, ცნობილი მსახიობის, ელიზაბეთის ურთიერთობას.

## რესურსები ინტერნეტში 
* 
* 

კატეგორია:შვედური ფილმები
კატეგორია:შვედურენოვანი ფილმები
კატეგორია:1966 წლის ფილმები
კატეგორია:შავ-თეთრი ფილმები
კატეგორია:ინგმარ ბერგმანის ფილმები
რაიანის ქალიშვილი

**რაიანის ქალიშვილი** () — დევიდ ლინის 1970 წლის ფილმი. ჯინ მილზმა მიიღო 

## სიუჟეტი
ფილმის მოქმედება ვითარდება პირველი მსოფლიო ომის დროს, ირლანდიის პატარა სოფელში, სანაპიროზე. როზი რაიანი, მკვიდრი ტრაქტორისტის ქალიშვილი და სკოლის უემოციო მასწავლებლის მეუღლე, რომანს გააბამს ახალგაზრდა ბრიტანელ ოფიცერთან, რომელიც ჩამოსულია, რომ გამოიძიოს კავშირი ირლანდიელებსა და გერმანელებს შორის.

## როლებში
*სარა მაილზი - როუზი რაიანი
*რობერტ მიტჩემი - ჩარლზ შონესი
*ტრევორ ჰოვარდი - მამა ჰიუ კოლინზი 
*ჯონ მილზი - მაიკლი
*ლეო მაკკერნი - ტომ რაიანი 
*კრისტოფერ ჯოუნზი - მაიორი რანდოლფ დორიანი 
*ბერი ჯექსონი - კაპრალი

## ჯილდოები
#ოსკარი საუკეთესო მსახიობი კაცისთვის მეორეხარისხოვან როლში: ჯონ მილზი
#ოსკარი საუკეთესო ოპერატურისთვის: ფრედი იანგი

## რესურსები ინტერნეტში
* 

კატეგორია:1970 წლის ფილმები
კატეგორია:ინგლისურენოვანი ფილმები
კატეგორია:ირლანდიური ფილმები
კატეგორია:MGM-ის ფილმები